เขียนย่อหน้าเกี่ยวกับ เหตุผลที่คน Gen Y ต้องวางแผนการเงิน
เหตุผลที่คน Gen Y ต้องวางแผนการเงิน มีอยู่ 5 ข้อด้วยกัน ข้อแรก คือ อัตราดอกเบี้ยเงินฝากเปลี่ยนไป เพราะมีเพียง 0.25% เท่านั้น เป็นการยากที่เงินจะทำงานแทนมนุษย์ได้ ข้อที่สอง คือ ความรวดเร็วในการใช้จ่ายเงิน ดังจะเห็นได้จากการเกิดแพลตฟอร์มในรูปแบบออนไลน์ ที่สามารถชำระเงินได้สะดวกและรวดเร็ว ข้อที่สาม คือ อัตราการมีลูกลดลง แต่ไม่ใช่ว่ารายจ่ายจะลดลงตามไปด้วย เพราะถ้าคุณมีลูก คุณต้องวางแผนการเงินให้ดีสำหรับการเลี้ยงลูก ข้อที่สี่ คือ มนุษย์อายุยืนยาวมากขึ้น จากปัจจัยของการเริ่มงานตั้งแต่อายุยังน้อย ส่งผลให้เวลาในการแบ่งเงินมาออมเพื่อการเกษียณน้อยลง และข้อสุดท้าย คือ การเข้าถึงเทคโนโลยีช่วยให้หาข้อมูลการลงทุนได้ง่ายขึ้น เพราะทุกวันนี้โลกเปลี่ยนไป เทคโนโลยีใหม่ ๆ เข้ามา การรับรู้ข้อมูลก็สะดวกรวดเร็ว รู้ได้ทุกที่ทุกเวลา

บทเรียนจากย่อหน้านี้

5 เหตุผลที่คน Gen Y ต้องวางแผนการเงิน


1. อัตราดอกเบี้ยเงินฝากเปลี่ยนไป
เมื่อ 20 กว่าปีที่แล้ว ก่อนที่ประเทศไทยจะเกิดวิกฤตเศรษฐกิจต้มยำกุ้ง ปีที่มีการจ่ายดอกเบี้ยเงินฝากออมทรัพย์สูงที่สุดคือปี 2534 จ่ายอยู่ที่ 12% ต่อปีเลยทีเดียว และเป็นปีที่มีการจ่ายดอกเบี้ยเงินฝากประจำ 12 เดือนสูงสุดเช่นกัน อยู่ที่ 15.50% ต่อปี ในตอนนั้นคนจึงยังไม่นิยมนำเงินมาลงทุน เพราะธนาคารให้ดอกเบี้ยสูงและมีโอกาสที่จะล้มละลายต่ำ แต่ปัจจุบันอัตราดอกเบี้ยเงินฝากออมทรัพย์เหลืออยู่เพียง 0.25% จึงเป็นเรื่องยากที่จะให้เงินทำงานแทน


2. ความรวดเร็วในการใช้จ่ายเงิน
สมัยก่อนเวลาจะซื้อของสักชิ้นหนึ่ง จะต้องออกเดินทางไปซื้อกันที่ตลาด หรือ ตามห้างสรรพสินค้า และเวลาจะซื้อ มักจะมีเขียน Check List กันลืมว่าต้องซื้ออะไรบ้าง เพราะยังไม่มีห้างสรรพสินค้ามากมายเท่าตอนนี้ ทำให้ไม่สะดวกที่จะออกเดินทางไปซื้อบ่อยๆ แต่สมัยนี้ Platform การซื้อของ Online มีมากขึ้นเรื่อยๆ และด้วยเทคโนโลยีที่พัฒนาขึ้นอย่างรวดเร็ว ทำให้คนสามารถซื้อของได้ง่ายขึ้น แค่ 1.ค้นหาสิ่งของที่ต้องการ 2.เลือกสถานที่จัดส่ง 3.จ่ายเงินผ่าน Mobile Banking 4.ภายในไม่กี่วันของก็มาส่งถึงบ้านแล้ว ไม่ต้องเสียเวลาออกไปซื้อของที่ห้าง ที่ตลาด ดังนั้นถ้าไม่ได้มีการวางแผนการเงินที่ดี จะทำให้ควบคุมการใช้จ่ายได้ยากมากขึ้น


3. อัตราการมีลูกลดลง
ข้อมูลสถิติการมีลูกของคนไทย จาก The World Bank บอกไว้ว่า ในปี 2559 จากคน 1000 คน จะมีลูกกันเพียง 10.33 คนเท่านั้น จากปี 2503 ที่จาก 1000 คน จะมีลูกกัน 42.73 คน แล้วการมีลูกลดลง เท่ากับว่าค่าใช้จ่ายลดลงด้วยหรือไม่ คำตอบคือไม่ใช่เลย เห็นได้จากการที่คุณพ่อคุณแม่สมัยใหม่ จะเลี้ยงลูกด้วยคุณภาพชีวิตที่ดีมากขึ้น ทั้งเรื่องการเลี้ยงดูที่เป็นไปตามหลักจิตวิทยา ของใช้ที่พัฒนาการลูกน้อยตามช่วงวัย การเลือกโรงเรียนสองภาษา หรือ นานาชาติ เพื่อให้ลูกได้ฝึกภาษาที่สามตั้งแต่เล็ก จะเห็นว่าใช้เงินเพิ่มมากขึ้นเยอะเลยทีเดียว จึงควรมีการวางแผนการเงินตั้งแต่เนิ่นๆ เพื่อให้บรรลุเป้าหมายที่วางไว้ได้


4. มนุษย์อายุยืนยาวมากขึ้น
ข้อมูลจาก World Health Organization: WHO บอกว่าค่าเฉลี่ยของอายุคนไทยทั้งเพศชายและหญิงในปี 2548 2558 2561 อยู่ที่ 63.8 ปี 66.6 ปี และ 75.15 ปีตามลำดับ จะเห็นว่าเพิ่มขึ้นมาเรื่อยๆ ยิ่งอายุมากขึ้น ค่าใช้จ่ายก็ต้องมากขึ้นด้วย และยิ่งหลังเกษียณ รายได้อาจจะไม่มากเท่าตอนก่อนเกษียณ ทำให้ต้องมีการเตรียมความพร้อมเรื่องเงินมากขึ้น ยิ่งเริ่มเร็วตอนอายุยังน้อย จะทำให้มีการแบ่งส่วนมาออมในพอร์ตเกษียณน้อยลง ไม่เบียดค่าใช้จ่ายส่วนอื่นๆ


5. การเข้าถึงเทคโนโลยีช่วยให้หาข้อมูลการลงทุนได้ง่ายขึ้น
เทคโนโลยีได้ช่วยให้สามารถเข้าถึงข้อมูลทุกๆ อย่างได้ง่ายและรวดเร็วขึ้น รวมถึงข้อมูลการลงทุนเช่นกัน อยากตามข่าวเศรษฐกิจ อยากรู้จักการลงทุนในรูปแบบต่างๆ อยากเลือกกองทุนสักหนึ่งกอง เลือกหุ้นสักหนึ่งตัว สามารถหาข้อมูลเจอในไม่กี่วินาทีเท่านั้น
ความรู้ทางการเงิน